Šta bi bio dobar kraj životu?
Pričam o samom kraju.
Pričam o smrti.
Svi mislimo o tome kako je živeti lepo.
Volela bih da pričam o povećavanju šansi za lepu smrt.
Nisam gerijatričar.
Smišljam programe za čitanje za decu u zabavištu.
Ono što znam o ovoj temi
dolazi iz kvalitativnog istraživanja sa uzorkom od dvoje ljudi.
U proteklih nekoliko godina, pomogla sam dvoma prijateljima
da imaju kraj života kakav su želeli.
Džim i Šerli Modini proveli su 68 godina svog braka
živeći samostalno na imanju od 1700 jutara
u planinama okruga Sonoma.
Držali su samo onoliko stoke koliko je dovoljno za život
tako da bi većina njihovog imanja ostala utočište
za medvede, lavove i mnoga druga bića
koja su tamo živela.
Ovo je bio njihov san.
Džima i Širli sam upoznala u njihovim osamdesetima.
Oboje su bili jedinci i odabrali su da nemaju dece.
Kako smo se sprijateljili, postala sam njihov staratelj
i medicinski savetnik,
Ali što je još bitnije, postala sam
osoba koja je upravljala njihovim iskustvima sa krajem života.
I naučili smo nekoliko stvari o tome kako imati dobar kraj.
U svojim poslednjim godinama, Džim i Širli
su se susretali s rakom, frakturama, infekcijama, neurološkim bolestima.
Istina je.
Pri kraju, naše telesne funkcije
i nezavisnost se smanjuju na nulu.
Otkrili smo da se sa planom i pravim ljudima,
kvalitet života može održati visokim.
Početak kraja je pokrenut
događajem koji pokazuje smrtnost, i za ovo vreme
Džim i Širli su odabrali ACR prirodne rezervate
da preuzmu njihov ranč posle njihove smrti.
Ovo im je dalo duševni mir potreban za korak dalje.
To može biti dijagnoza. Vaša intuicija.
Ali jednog dana ćete reći: "Ovo će me dokusuriti."
Džim i Širli su ovo vreme proveli
obaveštavajući prijatelje da im se bliži kraj
i da im to ne smeta.
Nije isto umreti od raka
i od neurološke bolesti.
U oba slučaja u poslednjim danima se dešava tiha uteha.
Džim je prvi umro. Bio je svestan do samog kraja,
ali poslednjeg dana nije mogao da priča.
Kroz njegove oči smo znali kada mu je ponovo trebalo da čuje:
"Sve je sređeno Džime. Mi ćemo se pobrinuti za Širli
ovde na imanju,
i ACR će zauvek brinuti o tvojim divljim životinjama."
Iz ovog iskustva podeliću pet praksi.
Na internet sam stavila radne listove,
tako da možete da isplanirate svoj kraj ako želite.
Počinje sa planom.
Većina ljudi kaže: "Voleo bih da umrem kod kuće."
80% Amerikanaca umire u bolnicama
ili domovima za stare.
Reći da želimo da umremo kod kuće nije plan.
Puno ljudi kaže: "Ako ja budem takav, samo me upucajte."
Ni ovo nije plan, ovo je protivzakonito.
(Smeh)
Kod plana se radi o odgovaranju
na jednostavna pitanja o kraju koji želite.
Gde želite da budete kad ne budete više samostalni?
Šta želite od medicinske intervencije?
Ko će se postarati da se vaš plan izvrši?
Biće vam potrebni zastupnici.
Ako imate više od jednog uvećava se šansa
za kraj koji želite.
Nemojte pretpostaviti da su prirodan izbor vaš bračni partner ili dete.
Želite nekoga ko ima vreme i blizinu
da ovaj posao uradi dobro, i želite nekog
ko može sa ljudima da radi pod pritiskom
situacije koja se uvek menja.
Pripravnost bolnice je ključna.
Verovatno će vas odvesti u sobu za hitne slučajeve,
i želite da to uradite kako treba.
Pripremite jednostrani rezime vaše istorije bolovanja,
informacije o lekovima i doktorima.
Ovo stavite u kovertu jarke boje
sa kopijama kartica za zdravstveno osiguranje, punomoćju,
i naređenjem za zabranu oživljavanja.
Neka vaši zastupnici drže primerak u svojim automobilima.
Prilepite jedan komplet za vaš frižider.
Kada se na urgentnom pojavite sa ovim paketom,
prijava vam se poboljšava na materijalan način.
Biće vam potrebni staratelji.
Moraćete proceniti vašu ličnost i finansijsku situaciju
i odrediti da li je za vas najbolje da budete
u domu za stare ili u sopstvenom domu.
Svakako se nemojte samo pomiriti s tim.
Prošli smo kroz nekoliko ne baš sjajnih staratelja
pre nego što smo našli savršeni tim
na čelu s Maršom,
koja vas neće pustiti da pobedite u bingu samo zato što umirete,
nego će otići i snimiti vaše imanje za vas,
kada vi ne možete da odete tamo.
Tu je i Kejtlin koja vam neće dozvoliti da preskočite jutarnje vežbe,
ali zna kada vam je potrebno da čujete
da vam je supruga u dobrim rukama.
Na kraju, poslednje reči.
Šta želite da čujete na samom kraju,
i od koga želite to da čujete?
Iz mog iskustva, želećete da čujete
da će biti u redu šta god to bilo o čemu brinete.
Kada verujete da je u redu da se pustite, to ćete i uraditi.
Ovo je tema koja obično pokreće strah i poricanje.
Naučila sam da
ako uložimo nešto vremena u planiranje kraja našeg života,
imamo najbolju šansu da održimo kvalitet našeg života.
Ovde su Džim i Širli nakon odlučivanja o tome
ko će brinuti o njihovom imanju.
Ovde je Džim samo nekoliko nedelja pre smrti,
slavi rođendan koji nije očekivao da će dočekati.
A ovde je Širli samo nekoliko dana pre smrti
kako joj čitaju članak u dnevnim novinama
o značaju utočišta za divlje životinje
na imanju Modini.
Džim i Širli imali su dobar kraj života
i time što delim njihovu priču sa vama
nadam se da ću povećati šanse da se i vama desi isto.
Hvala vam.
(Aplauz)